**10. Међународна конференција на тему напредних компјутерских информационих технологија, Немачка**

10. Међународна конференција на тему напредних компјутерских информационих технологија одржаће се у периоду од 13. до 15. маја 2020. године на Институту за технологију у Дегендорфу, у Немачкој.

Конференција је организована од стране Факултета за компјутерске информационе технологије Тернопољ државног економског универзитета из Украјине, Института за примењену информатику Дегендорф института за технологију, Института за примењену информатику Универзитета Јужна Бохемија из Чешке и ИЕЕЕ организације у Немачкој.

Конференција је подржана од стране Баварског академског центра за Централну, Источну и Југоисточну Европу (BAYHOST).

Ова конференција представља међународни форум за истраживаче, професоре и студенте из различитих области инжењерства који имају интердисциплинарни интерес у области информационих технологија, компјутерских наука, софтверског инжењерства, сајбер безбедности, примењених наука и дигиталног пословања да представе информације о најновијим достигнућима.

Теме конференције су:

* Математички модели објеката и процеса
* Специјализовани компјутерски системи
* Вештачка интелигенција и машинско учење
* Софтверско инжењерство
* Информације у економској активности и моделирању дигиталног пословања
* Паметне мреже и интелигентни корисници
* Сајбер безбедности и право у области информационих технологија
* Обрађивање слике
* Информационе технологије у историјским наукама

Рок за подношење радова: 17. фебруар 2020.

За кандидате из Централне, Источне и Југоисточне Европе који су одабрани као учесници конференције, обезбеђени су грантови у циљу покривања трошкова учешћа на конференцији и смештаја у Дегендорфу.

Више информација о конференцији можете наћи [овде](https://acit.tneu.edu.ua/).